Om forandringer i Limfjordens fauna 
siden havets gennembrud 1825 . 
(Meddelt i møderne d. 29. okt. 1920 og 14. januar 1921.) 
Af 
R. Sparck. 
I sin bog om Limfjordens fauna skriver Collin (1884 p. 2), 
at det vilde have været af interesse at få oplysning om Limfjords¬ 
faunaens ændring umiddelbart efter gennembruddet af Aggertangen 
1825, men, tilføjer han: „desværre er det allerede nu paa mange 
Punkter for sent til at erholde Oplysning i saa Henseende". Ser 
man på, hvad der foreligger trykt om Limfjordsfaunaens udvikling, 
må man give Collin ret; før Mørchs „Synopsis" (1871) findes 
der udover ganske få bemærkninger i Krøyers „Danmarks Fiske" 
ikke i den zoologiske litteratur nogen oplysning om dette farvands 
dyreliv, altså først ca. 50 år efter gennembruddet. Da de tidligere 
Limfjordsfiskerier, særlig det berømte sildefiskeri ved Nibe, i årene 
efter 1825 blev fuldstændig ødelagte, lod rentekammeret foretage 
en undersøgelse af fjorden, hvilken undersøgelse blev overdraget 
inspektør ved det kgl. naturhistoriske museum, dr. Henrich Beck. 
På grundlag af denne undersøgelse, der foretoges sommeren 1832, 
samt på grundlag af sit tidligere kendskab til Limfjorden (Beck 
havde tilbragt sin ungdom i Ålborg), påbegyndte Beck udarbejdel¬ 
sen af et meget omfattende og bredt anlagt værk over Limfjorden, 
et arbejde, der skulde behandle såvel dyre- og planteliv som eg¬ 
nens geologi og topografi. Dette arbejde lykkedes det imidlertid 
ikke Beck, ligesom tilfældet var med de fleste af hans øvrige 
arbejder, at fuldføre, og noget resultat af den omtalte undersøgelses¬ 
rejse er aldrig blevet publiceret. Becks udkast og manuskripter 
til ovennævnte værk findes nu på universitetsbiblioteket (Addita- 
menta Fol. 314—318 og 4to 704); de indeholder som nævnt over- 
Vidensk. Medd. fra Dansk naturh. Foren. Bd. 74. 
6 
